Para outras páxinas con títulos homónimos véxase: Paz Andrade.
**Afonso Paz-Andrade Rodríguez**, nado en Vigo o 4 de outubro de 1940 e finado en Gondomar o 7 de xuño de 2021, foi un empresario galego.

Traxectoria
-----------

Fillo do intelectual, político e empresario Valentín Paz Andrade, licenciouse en Dereito na Universidade de Santiago de Compostela, pero os seus camiños posteriores viraron ao redor do mundo da pesca e cursou estudos posteriores relacionados coa Economía e coa tecnoloxía pesqueira en Italia, Suecia, Islandia e Inglaterra.

### Relación coa industria pesqueira

En 1970 funda en Vigo a empresa Ibercisa, de maquinaria naval, da que é conselleiro delegado ata que en 1976 se incorpora a Pescanova e en xuño de 1977 substitúe o seu pai como conselleiro delegado desa mesma empresa. Baixo a súa dirección e xunto co principal accionista Manuel Fernández de Sousa, Pescanova converteuse nunha empresa líder da pesca mundial. Paz-Andrade participou en numerosos consellos de administración de empresas mixtas de pesca, participadas por Pescanova (*joint ventures*).

Participou na fundación doutras empresas, como a reconversión dos estaleiros Ascón en Rodman Poliships, o Instituto Galego de Información ou a aseguradora La Naviera, que finalmente se fusionou con Mutua Gallega, empresa da que Paz-Andrade é vicepresidente.

Impulsou a celebración en Vigo dunha feira internacional de pesca, a World Fishing Exhibition, da que presidiu as edicións de 1973, 1985, 1991, 1997, 2003 e 2009. Tamén ocupou distintos cargos institucionais, como presidente de Anasco, vogal do consorcio da Zona Franca de Vigo, conselleiro xeral de Caixa Galicia e membro do Consello Asesor para o Fomento da Innovación en Galicia. Tamén foi socio fundador do Museo do Pobo Galego e pertence ás directivas da Fundación Castelao, a Fundación Luís Seoane e a Fundación Caixa Galicia. Tamén é o director da revista de pesca *Industrias Pesqueras*, fundada en 1927.

En 2007 abandonou Pescanova por diferenzas co seu presidente.

Segundo o xornal El Mundo, en 2011 posuía, con 26 millóns de euros, unha das 100 meirandes fortunas da Bolsa española.

Notas
-----

1. ↑  "Bouzas es la cuna pesquera de Galicia y, tal vez, la de España". *La Voz de Galicia*. Consultado o 5 de maio de 2014.
2. ↑  "Paz-Andrade deja de ser consejero delegado de Pescanova tras 30 años", artigo de Manuel V. Sola en *El País*, 17 de xaneiro de 2007 (consultado o 7 de xaneiro de 2012) *(en castelán)*.
3. ↑  "Paz Andrade acredita que el FROB le obligó a vender acciones de Pescanova". *El Correo Gallego*. Arquivado dende o orixinal o 17 de maio de 2014. Consultado o 15 de maio de 2014.
4. ↑  "Multan a Paz Andrade por ocultar la venta de acciones de Pescanova". *La voz de Galicia*. Consultado o 17 de xuño de 2014.
5. ↑  "TOP RICOS BOLSA 2011", artigo en *El Mundo*, 27 de decembro de 2011 *(en castelán)*.

Véxase tamén
------------

### Bibliografía

* *Dicionario biográfico de Galicia* **3**. Ir Indo Edicións. 2010-2011. p. 73.
* Barrera, F. ed. (2002). *Gallegos. Quién es quien en la Galicia del siglo XXI*. *El Correo Gallego*. p. 426. ISBN 84-8064-113-4.

### Ligazóns externas

* Ciudadanos en su rincón, Alfonso Paz Andrade, La Voz de Galicia *(en castelán)*.

| * v
* c
* e
Árbore xenealóxica Paz-Andrade |
| --- |
| 

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
|   |   |   |   |   |   | Manuel Paz Torres |   |   |   |   |   | Manuel Andrade Carlín( - 1926) |   | Rosario N. |
|   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |
|   |   |   |   | Manuel Paz |   | Francisco Paz Cochón |   | Matilde Andrade Tojeiro |   |   |   |   |   | **Xoán Bautista Andrade**(1879 - 1930) |   | Dolores Cima de Vila |
|   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |
| Pilar Rodríguez de Prada(1919 - ) |   | **Valentín Paz-Andrade**(1898 - 1987) |   | Matilde Paz Andrade |   | Carmen Paz Andrade |   | Castora Paz Andrade |   | Isidoro Andrade Cimadevila |   | Manuel Andrade Cimadevila |
|   |   |
|   |   |   |   |   |
|
|   |   | **Alfonso Paz-Andrade**(n. 1940) |
|

 |